ไอพีโอน้องใหม่ TEGH โชว์คุณภาพเด็ด เน้นความยั่งยืน
หุ้นไอพีโอน้องใหม่ TEGH ผู้นำการผลิตและจำหน่ายยางธรรมชาติ คุณภาพเด็ด เน้นความยั่งยืน เตรียมขายไอพีโอ 324 ล้านหุ้น ปักหมุดเทรด SET เร็วๆ นี้
หุ้นไอพีโอน้องใหม่ TEGH ผู้นำการผลิตและจำหน่ายยางธรรมชาติ คุณภาพเด็ด เน้นความยั่งยืน เตรียมขายไอพีโอ 324 ล้านหุ้น ปักหมุดเทรด SET เร็วๆ นี้
1 มิ.ย. 2565

บริษัท ไทยอีสเทิร์น กรุ๊ป โฮลดิ้งส์ จำกัด (มหาชน) หรือ TEGH หนึ่งในผู้นำการผลิตและจำหน่ายยางธรรมชาติ การผลิตและจำหน่ายน้ำมันปาล์มดิบรายใหญ่ในภาคตะวันออก และเป็นหนึ่งในผู้ผลิตพลังงานทดแทนประเภทพลังงานชีวภาพแบบครบวงจรที่มีศักยภาพเติบโตต่อเนื่อง เตรียมเสนอขายหุ้นสามัญเพิ่มทุนกับประชาชนเป็นครั้งแรก (IPO) จำนวน 324 ล้านหุ้น และเข้าจดทะเบียนในตลาดหลักทรัพย์แห่งประเทศไทย (SET) เร็วๆ นี้
ทั้งนี้ นอกจากบริษัทฯ จะให้ความสำคัญกับการพัฒนาผลิตภัณฑ์ที่มีคุณภาพแล้ว ยังมีกระบวนการจัดการอุตสาหกรรมเชิงนิเวศแบบบูรณาการ สร้างมูลค่าทางเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green Economy) โมเดลสู่การพัฒนาที่ยั่งยืนอย่างเป็นรูปธรรม สะท้อนการบริหารต้นทุนที่มีประสิทธิภาพ